આ પ્રસંગે યોજાયેલ સત્સંગ સભાને સંબોધન કરતા પૂ.માધવપ્રિયદાસજી સ્વામીએ જણાવ્યું હતું કે પ્રત્યેક પળે જે પ્રસન્નતાનો અનુભવ કરે અને અન્યને પ્રેમ સાથે પ્રસન્નતાની ભેટ આપે છે એવા નિખાલસ, બંન્ને દેશના આચાર્યશ્રી મહારાજો, સંતો, હરિભકતો અને ગુરુકુલ પરિવારના હ્રદયમાં સ્થાન પ્રાપ્ત કરી ચુકેલા શ્રી નવિનભાઇ દવે એટલે સમાજ સેવા, શિક્ષણ સેવા, સાહિત્ય સેવા અને સત્સંગ સેવાનું જ્વલંત ગૌરી શિખર. જ્ઞાની જનકરાજા જેટલી સમજણ સાથે વ્યવહારમાં રહેવું અને શ્રીજી સમકાલીન હરિભકતો જેટલી સરળતા, સમર્પણ અને સ્નેહસભર ભકિતભાવનાથી ભરેલા ભકત હ્રદયની નિખાલસતા સાથે સત્સંગની સેવા કરવી એજ જેના જીવનમાં વણાયેલ છે એવા નવિનભાઇ દવેના અમૃત પર્વે ખૂબ ખૂબ અભિનંદન છે.